gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9905, del 31-07-2024 (2024/7882)

ANUNCI pel qual se sotmet a informació pública la modificació de la Llei 9/2009, de 20 de novembre, d'accessibilitat universal al sistema de transports de la Comunitat Valenciana, per a la seua inclusió en l'avantprojecte de Llei de mesures fiscals, de gestió administrativa i financera, i d'organització de la Generalitat, per a l'exercici 2025.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9905

Data del DOGV
:   31-07-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/7882

CVE
:   KZVX-E-6389-8077

Data del document
:   09-07-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

De conformitat amb el que s'establix en els articles 14 i 16 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, s'inicia l'obertura d'un període d'audiència i informació pública de la iniciativa de modificació de la Llei 9/2009, de 20 de novembre, d'accessibilitat universal al sistema de transports de la Comunitat Valenciana, durant el **termini de 10 dies naturals**, comptats a partir de l'endemà de   la publicació d’este anunci en el *Diari Oficial de la Generalitat Valenciana*, a fi de donar audiència a tota la ciutadania.

L'esborrany del projecte de modificació de la llei podrà ser consultat en el Portal de participació de la Generalitat [https://](https://gvaparticipa.gva.es/)[gvaparticipa.gva.es](https://gvaparticipa.gva.es/), a fi que en el termini esmentat les persones i les organitzacions potencialment afectades puguen presentar les seues aportacions i opinions.

Les al·legacions, suggeriments o observacions es realitzaran, preferentment, a través del portal de participació indicat.

  

València, 9 de juliol de 2024

Manuel Ríos Pérez

Director general de Transports i Logística
Diari Oficial de la Generalitat Valenciana


Sumari del DOGV 9598, del 18-05-2023 (2023/5292)

ACORD de 12 de maig de 2023, del Consell, d'autorització de l'expedient de rescabalament ERESAR/2023/07R06/12 per obligacions contretes en 2022.
------------------------------------------------------------------------------------------------------------------------------------------------

### Dades del document

Número de DOGV
:   9598

Data del DOGV
:   18-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5292


Data del document
:   12-05-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

ACORD de 12 de maig de 2023, del Consell, d'autorització de l'expedient de rescabalament ERESAR/2023/07R06/12 per obligacions contretes en 2022. [2023/5292]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera d'Agricultura, Desenvolupament Rural, Emergència Climàtica i Transició Ecològica, el Consell,  
  
ACORDA  
  
Primer  
Autoritzar l'aprovació per la persona titular de la Conselleria d'Agricultura, Desenvolupament Rural, Emergència Climàtica i Transició Ecològica de l'expedient de rescabalament ERESAR/2023/07R06/12 a conseqüència de la promoció i difusió en la Xarxa Valenciana d'Espais Naturals Protegits en el període comprés de l'1 de febrer 2022 al 19 de maig 2022, per un import de 632.768,13 € (exempt d'IVA).  
  
Segon  
Autoritzar la imputació al pressupost corrent de l'exercici 2023 de les obligacions econòmiques generades en 2022, per import de 632.768,13 € (exempt d'IVA).  
  
València, 12 de maig de 2023  
  
La consellera secretària,  
AITANA MAS MAS
Diari Oficial de la Generalitat Valenciana


Sumari del DOGV 9663, del 17-08-2023 (2023/8930)

Extracte de la Resolució de 10 d'agost de 2023, del conseller d'Agricultura Ramaderia i Pesca, per la qual es convoquen per a l'any 2023 ajudes destinades als costos de funcionament i animació dels GALP, en el marc de les estratègies de desenvolupament local participatiu, aprovades a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9663

Data del DOGV
:   17-08-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8930


Data del document
:   10-08-2023

Organisme emissor


Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * ajuda pública

Extracte de la Resolució de 10 d'agost de 2023, del conseller d'Agricultura Ramaderia i Pesca, per la qual es convoquen per a l'any 2023 ajudes destinades als costos de funcionament i animació dels GALP, en el marc de les estratègies de desenvolupament local participatiu, aprovades a la Comunitat Valenciana. [2023/8930]  
BDNS (identif.): 712497.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/712497)  
  
Primer. Beneficiaris  
Podran ser beneficiàries les agrupacions constituïdes com a GALP, encarregades de gestionar les EDLP, aprovades a la Comunitat Valenciana en el marc de l'FEMP.  
  
Segon. Objecte  
Convocar per a l'exercici 2023 les ajudes destinades als costos de funcionament i animació dels GALP, en el marc de les estratègies de desenvolupament local participatiu aprovades a la Comunitat Valenciana.  
  
Tercer. Bases reguladores  
L'Ordre 20/2017, de 21 de juliol, de 2017, de la Conselleria d'Agricultura, Medi Ambient, Canvi Climàtic i Desenvolupament Rural, que aprova les bases reguladores de les ajudes per a projectes desenvolupats dins de les estratègies de desenvolupament local Participatiu aprovades als GALP a la Comunitat Valenciana (DOGV 8099, 04.08.2017).  
  
Quart. Quantia  
Dotació pressupostària fins a un import màxim de 68.800,00 euros, a càrrec del capítol 4, del pressupost de despeses de 2023, de l'aplicació pressupostària 88.69.72.6331.847.54, línia S8187.  
  
Cinqué. Termini de presentació de sol·licituds  
El termini de presentació de sol·licituds serà d'un mes a partir de l'endemà de la publicació de l'extracte de la resolució en el Diari Oficial de la Generalitat Valenciana.  
  
València, 10 d'agost de 2023.- El conseller d'Agricultura, Ramaderia i Pesca: José Luis Aguirre Larrauri.
Diari Oficial de la Generalitat Valenciana


Sumari del DOGV 9566, del 31-03-2023 (2023/3433)

Extracte de la Resolució de 3 de març de 2023, del rector de la Universitat Politècnica de València, per la qual es convoca la sisena edició dels premis «Metalesa Seguretat Viària» als millors treballs de final de grau per a l'any 2022, patrocinats per l'empresa Metalesa.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9566

Data del DOGV
:   31-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3433


Data del document
:   03-03-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * distinció honorífica

Extracte de la Resolució de 3 de març de 2023, del rector de la Universitat Politècnica de València, per la qual es convoca la sisena edició dels premis «Metalesa Seguretat Viària» als millors treballs de final de grau per a l'any 2022, patrocinats per l'empresa Metalesa. [2023/3433]  
BDNS (identif.): 680349.  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/ge/es/convocatoria/680349)  
  
Primer. Beneficiaris  
Podran participar, aquells estudiants que, al final de termini de sol·licituds, complisquen els següents requisits:  
a) Ser graduats en Enginyeria Civil o Enginyeria Tècnica d'Obres Públiques de l'Escola Tècnica Superior d'Enginyeria de Camins, Canals i Ports de la Universitat Politècnica de València.  
b) els treballs fi de grau s'han d'haver defensat des de l'1 de gener de 2022 fins al 31 de desembre de 2022 i haver obtingut qualificació d'excel·lent o superior.  
  
Segon. Objecte  
L'objecte d'aquesta convocatòria és la concessió de dos premis als alumnes amb el millor treball final de grau que acrediten el compliment dels requisits estipulats en les presents bases reguladores del procediment.  
  
Tercer. Bases reguladores  
Accessibles en https://www.iccp.upv.es  
  
Quart. Quantia  
S'estableixen un premi de mil dos-cents euros (1.200 €) al treball que, segons el parer del tribunal, millor complisquen amb l'objectiu fixat en aquestes bases i un accèssit de sis-cents euros (600 €), al treball que, segons el parer del tribunal, es considere és mereixedor d'aquest reconeixement  
  
Cinqué. Termini de presentació de sol·licituds  
El termini de presentació de sol·licituds estarà obert a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza el 19 d'abril de 2023.  
  
València, 3 de març de 2023. El rector: José Esteban Capilla Romá.
Diari Oficial de la Generalitat Valenciana


Sumari del DOGV 9589, del 05-05-2023 (2023/4870)

CORRECCIÓ d'errades de la Resolució de 25 d'abril de 2023, de la Direcció General de Funció Pública, per la qual s'adjudiquen destinacions a les persones participants en el concurs general número 124/2022, per a la provisió de llocs de treball de direcció de naturalesa funcionarial d'administració especial, dels cossos A1-07 superior tècnic de traducció i interpretació lingüística i A2-03 superior de gestió de promoció lingüística, de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9589

Data del DOGV
:   05-05-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/4870


Data del document
:   05-05-2023

Organisme emissor
:   Conselleria de Justícia, Interior i Administració Pública

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Interior i Administració Pública
    * concurs administratiu

CORRECCIÓ d'errades de la Resolució de 25 d'abril de 2023, de la Direcció General de Funció Pública, per la qual s'adjudiquen destinacions a les persones participants en el concurs general número 124/2022, per a la provisió de llocs de treball de direcció de naturalesa funcionarial d'administració especial, dels cossos A1-07 superior tècnic de traducció i interpretació lingüística i A2-03 superior de gestió de promoció lingüística, de l'Administració de la Generalitat. [2023/4870]  
  
S'ha advertit una errada en la visualització dels annexos de la resolució esmentada (DOGV 9588; 04.05.2023) que es reprodueixen íntegrament a continuació.
Diari Oficial de la Generalitat Valenciana


Sumari del DOGV 9511, del 13-01-2023 (2022/13747)

RESOLUCIÓ de 27 de desembre de 2022, de la Conselleria d'Hisenda i Model Econòmic, per la qual s'autoritza la transferència de crèdits del capítol 6 del programa 121.70, Telecomunicacions, al capítol 6 del programa 612.30, Patrimoni de la Generalitat, per import de 4.906.859,87 euros (expedient 06.038/22-269).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9511

Data del DOGV
:   13-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/13101


Data del document
:   27-12-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de desembre de 2022, de la Conselleria d'Hisenda i Model Econòmic, per la qual s'autoritza la transferència de crèdits del capítol 6 del programa 121.70, Telecomunicacions, al capítol 6 del programa 612.30, Patrimoni de la Generalitat, per import de 4.906.859,87 euros (expedient 06.038/22-269). [2022/13524]  
L'annex d'inversions del programa 612.30, Patrimoni de la Generalitat inclou el projecte d'inversió EA270, «Adquisició d'edificis administratius», a través del qual, segons informa la Direcció General de Sector Públic i Patrimoni, s'ha previst l'adquisició de l'edifici administratiu situat al carrer Gabriel Miró, 7, d'Alacant, també conegut com a Palau de Comunicacions d'Alacant, per import de 4.906.859,87 euros, i per a això és insuficient la dotació del projecte, així com també la del conjunt del capítol d'inversions del programa.  
  
Atenent aquesta necessitat, i donada l'existència de disponibilitats que no estan vinculades a compromisos pendents de pagament ni destinades a finançament condicionat en el capítol 6 del programa 121.70, Telecomunicacions, es considera oportú la transferència de crèdit per l'esmentat import de 4.906.859,87 euros per a finançar l'adquisició de l'edifici esmentat.  
  
A aquest efecte i en virtut del que disposen els articles 21 i 24 de la Llei 8/2021, de pressupostos de la Generalitat per a l'exercici 2022, la Conselleria d'Hisenda i Model Econòmic adopta la següent resolució:  
  
  
Primer  
Autoritzar una minoració de crèdit en l'aplicació 71.06.79.068.60.6 per import de 4.906.859,87 euros  
  
Segon  
Conseqüència de la minoració de l'annex d'inversions del programa 121.70, Telecomunicacions, s'autoritza la supressió del projecte d'inversió FN380, «Infraestructures i telecomunicacions».  
  
Tercer  
Autoritzar un increment de crèdit en l'aplicació 08.19.77.817.07.2 per import de 4.906.859,87 euros.  
  
València, 27 de desembre de 2022.- El sotssecretari de la Conselleria d'Hisenda i Model Econòmic (p. d. R 08.06.2022, DOGV 9360): Daniel González Serisola.
Diari Oficial de la Generalitat Valenciana


Sumari del DOGV 9728, del 20-11-2023 (2023/10376)

Informació pública del Pla especial de protecció del castell de Bairén.
-----------------------------------------------------------------------

### Dades del document

Número de DOGV
:   9728

Data del DOGV
:   20-11-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/10259


Data del document
:   27-10-2023

Organisme emissor
:   Ajuntament de Gandia

Tipus de document
:   Anunci

Descriptors 

:   * pla d'urbanisme
    * administració local

Informació pública del Pla especial de protecció del castell de Bairén. [2023/10783]  
El Ple de l'Ajuntament, en la sessió ordinària celebrada el 26 d'octubre de 2023, ha resolt sotmetre a informació pública el projecte del Pla especial de protecció del castell de Bairén, per un termini de 45 dies mitjançant la inserció d'anuncis en un diari d'informació general, en el tauler municipal i en la pàgina web i en el Diari Oficial de la Generalitat Valenciana. Durant aquest termini es podrà examinar l'expedient en les dependències d'Urbanisme de l'Ajuntament i en la seua pàgina web, www.gandia.org, i, si és el cas, formular al·legacions.  
  
La Comissió d'Avaluació Ambiental emet un informe ambiental i territorial estratègic favorable el 9 de febrer de 2023.  
  
Gandia, 27 d'octubre de 2023. La secretària general del Ple (R 21.10.2022): Vanesa Felip Torrent.
Diari Oficial de la Generalitat Valenciana


Sumari del DOGV 9566, del 31-03-2023 (2023/3373)

Anunci de la nformació pública de l'actualització de tarifes d'inversions a Serra.
----------------------------------------------------------------------------------

### Dades del document

Número de DOGV
:   9566

Data del DOGV
:   31-03-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/3373


Organisme emissor
:   Aguas de Valencia, SA

Tipus de document
:   Anunci

Anunci de la nformació pública de l'actualització de tarifes d'inversions a Serra. [2023/3373]  
S'informa, per a coneixement general, que amb data 30 de gener de 2023 es va presentar a tràmit, davant de la Comissió de Preus de la Generalitat Valenciana, la sol·licitud de modificació de tarifes d'inversions a Serra, i una vegada transcorreguts els terminis preceptius sense haver-hi rebut al·legacions, i atenent el que estableix l'article 13.3 del Decret 68/2013, de 7 de juny, del Consell de la Generalitat, la tarifa que haurà d'aplicar-s'hi a partir de la present publicació serà:  
  
  
Tarifa que s'aprova:  
  
Tarifa finalista per a l'amortització de les inversions 2,784 euros/mes  
Tarifa finalista d'amortització de la liquidació de l'anterior contracte 4,043 euros/mes  
  
  
  
Sobre les presents tarifes s'aplicarà IVA, d'acord amb el que estableix la Llei 37/1992, de 28 de desembre.  
Cosa que es fa pública per a general coneixement.  
  
València, 13 de març de 2023. El conseller delegat: Dionisio García Comín.
Diari Oficial de la Generalitat Valenciana


Sumari del DOGV 9909, del 06-08-2024 (2024/7318)

Anunci de les bases reguladores de la convocatòria del procés selectiu per a la provisió en propietat, mitjançant torn lliure i pel sistema de concurs oposició, d'una plaça d'arquitecte o arquitecta de l'Ajuntament de la Pobla Tornesa.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9909

Data del DOGV
:   06-08-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7318

CVE
:   HNRC-C-7107-2777

Data del document
:   16-07-2024

Organisme emissor
:   Ajuntament de la Pobla Tornesa

Tipus de document
:   Anunci

En el *Butlletí Oficial de la Província de Castelló*  número 85, de data 13 de juliol de 2024, han sigut publicades íntegrament les bases que han de regir la cobertura en propietat d'una plaça vacant d'arquitecte o arquitecta de l'Ajuntament de la Pobla Tornesa, mitjançant el sistema de concurs oposició, enquadrada dins de l'escala d'administració especial, subescala servicis tècnics, grup i subgrup A1 (tècnic superior), pertanyent a l'oferta d'ocupació pública aprovada per Resolució d'alcaldia número 2023-0382 de data 4 de desembre de 2023 i publicada en el*Butlletí Oficial de la Província*  número 150 de data 7 de desembre de 2023.

A conseqüència de l'anteriorment referit, es procedix a l'obertura d'un termini de presentació de sol·licituds de vint dies hàbils, a comptar a partir de l'endemà de la publicació de l'extracte de la convocatòria en el *Boletín Oficial del Estado*  (BOE).

Els qui desitgen formar part d'este procés selectiu el sol·licitaran mitjançant model d'instància (annex II de les bases), índex amb la documentació que s'aporta i fulla d'autobaremació (annex III de les bases)

El que es fa públic per a general coneixement.

  

La Pobla Tornesa, 16 de juliol de 2024

Mario Conejos Selma

Alcalde
Diari Oficial de la Generalitat Valenciana


Sumari del DOGV 9746, del 15-12-2023 (2023/12304)

ACORD de 29 de novembre de 2023, de l'òrgan tècnic de selecció que ha de jutjar el concurs oposició per a la provisió de vacants del cos superior tècnic de salut pública de l'Administració de la Generalitat, escala de laboratori d'anàlisi microbiològica (A1-S03- 05), personal funcionari d'administració especial, dependents de la Conselleria de Sanitat, pel qual es publica la resolució provisional del concurs oposició, per l'ordre de puntuació aconseguida.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9746

Data del DOGV
:   15-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12779


Data del document
:   29-11-2023

Organisme emissor
:   Conselleria de Sanitat

Tipus de document
:   Acord

Anàlisi jurídica

ACORD de 29 de novembre de 2023, de l'òrgan tècnic de selecció que ha de jutjar el concurs oposició per a la provisió de vacants del cos superior tècnic de salut pública de l'Administració de la Generalitat, escala de laboratori d'anàlisi microbiològica (A1-S03- 05), personal funcionari d'administració especial, dependents de la Conselleria de Sanitat, pel qual es publica la resolució provisional del concurs oposició, per l'ordre de puntuació aconseguida. [2023/12029]  
  
  
De conformitat amb el que s'estableix a la base 6.4 de la convocatòria del concurs oposició per a la provisió de vacants del cos superior tècnic de salut pública de l'Administració de la Generalitat, escala de laboratori d'anàlisi microbiològica (A1-S03-05), personal funcionari d'administració especial, dependents de la Conselleria de Sanitat (DOGV 9079, 10.05.2021), l'òrgan tècnic de selecció que ha de jutjar l'esmentat procés selectiu acorda:  
  
Publicar al Diari Oficial de la Generalitat Valenciana la relació de persones aspirants aprovades, especificant la puntuació total obtinguda en ambdues fases, que figura a l'annex. Els empats en la puntuació total es resoldran segons la base 6.3 de la convocatòria.  
  
Les persones aspirants disposaran d'un termini de deu dies hàbils, a comptar des de l'endemà de la publicació d'aquest acord, per a realitzar les al·legacions que consideren pertinents relatives a la puntuació de la fase de concurs, per mitjà de l'enllaç següent:  
  
https://www.gva.es/es/inicio/procedimientos'id\_proc=21831&version=amp  
  
València, 29 de novembre de 2023. La presidenta: Rosa María García Verdú. El secretari: Pedro Martí Requena.